9.0 การจัดการ

  9.1 ผู้บริหารแผน

  ภายใต้สัญญาหลักในการปรับโครงสร้างหนี้และอำนาจจากศาล
  ผู้บริหารแผนเป็นผู้มีอำนาจโดยชอบธรรมอย่างเต็มที่ในการจัดการบริษัท
  ซึ่งผู้บริหารจะปฏิบัติตามสัญญาหลักในการปรับโครงสร้างหนี้และแผนฟื้นฟูกิจการ

  9.2 โครงสร้างการจัดการ พิจารณาจากผังองค์กร (ตามเอกสารแนบ 1)

  โครงสร้างการจัดการของบริษัท ซึ่งเป็นผู้บริหารแผนประกอบด้วยคณะกรรมการ 3 ชุด
  ได้แก่คณะกรรมการบริษัท คณะกรรมการบริหารและคณะกรรมการตรวจสอบ ซึ่งมีรายละเอียด
  ดังนี้

  (รายละเอียดเกี่ยวกับผู้บริหารและผู้มีอำนาจควบคุมของบริษัท
  รวมทั้งรายการรายละเอียดเกี่ยวกับกรรมการของบริษัทย่อยตามเอกสารแนบ 2)

  1) คณะกรรมการบริษัท และคณะกรรมการบริหาร (ผู้บริหารแผน) ประกอบด้วย

+-------+---------------------------+---------------------------------+
| เลขที่  | ชื่อ – สกุล                  | ตำแหน่ง                          |
+=======+===========================+=================================+
| 1     | นายสุนทร หงส์ลดารมภ์         | ปร                              |
|       |                           | ะธานกรรมการและกรรมการบุคคลภายนอก |
+-------+---------------------------+---------------------------------+
| 2     | นายสรร อักษรานุเคราะห์       | รองประธานกรรมการ                |
+-------+---------------------------+---------------------------------+
| 3     | นายประชัย เลี่ยวไพรัตน์        | ประธานกรรมการเจ้าหน้าที่บริหาร       |
+-------+---------------------------+---------------------------------+
| 4     | นายกมล เอี่ยมสกุลรัตน์         | กรรมการ                         |
+-------+---------------------------+---------------------------------+
| 5     | นายประทีป เลี่ยวไพรัตน์        | กรรมการบริหาร                    |
+-------+---------------------------+---------------------------------+
| 6     | นายชัยณรงค์ แต้ไพสิฐพงษ์       | กรรมการบริหาร                    |
+-------+---------------------------+---------------------------------+
| 7     | ดร.ประมวล เลี่ยวไพรัตน์       | กรรมการบริหาร                    |
+-------+---------------------------+---------------------------------+
| 8     | นายวิสิทธิ์ น้อยพันธุ์            | กรรมการบุคคลภายนอก               |
+-------+---------------------------+---------------------------------+
| 9     | ดร.นราศรี ไววนิชกุล          | กรรมการบุคคลภายนอก               |
+-------+---------------------------+---------------------------------+
| 10    | นางบุญศรี เลี่ยวไพรัตน์         | กรรมการบริหาร                    |
+-------+---------------------------+---------------------------------+
| 11    | นางสาวสุจิตรา เตชะนาวากุล    | กรรมการบริหาร                    |
+-------+---------------------------+---------------------------------+
| 12    | ดร.ชวิน เอี่ยมโสภณา          | กรรมการบริหาร                    |
+-------+---------------------------+---------------------------------+
| 13    | นายกิตติ วงศ์จริงตรง          | กรรมการบริหาร                    |
+-------+---------------------------+---------------------------------+
| 14    | นายประหยัด เลี่ยวไพรัตน์       | กรรมการบริหาร                    |
+-------+---------------------------+---------------------------------+
| 15    | นางอรพิน เลี่ยวไพรัตน์         | กรรมการบริหาร                    |
+-------+---------------------------+---------------------------------+
| 16    | นายมนตรี เกรียงวัฒนา         | กรรมการบริหาร                    |
+-------+---------------------------+---------------------------------+
| 17    | นายวชิรพันธุ์ พรหมประเสริฐ     | กรรมการ                         |
+-------+---------------------------+---------------------------------+

  ผู้ทำแผนได้มอบอำนาจให้กรรมการผู้มีอำนาจลงนามแทนบริษัท 11 ท่าน
  เป็นผู้บริหารแผนของบริษัท โดยกรรมการสองในสิบเอ็ดท่านนี้ ลงลายมือชื่อร่วมกัน
  และประทับตราสำคัญของบริษัท ประกอบด้วย

1)  นายประชัย เลี่ยวไพรัตน์ 7) นายมนตรี เกรียงวัฒนา

2)  นายประทีป เลี่ยวไพรัตน์ 8) นายกิตติ วงศ์จริงตรง

3)  ดร. ประมวล เลี่ยวไพรัตน์ 9) นางสาวสุจิตรา เตชะนาวากุล

4)  นายประหยัด เลี่ยวไพรัตน์ 10) ดร. ชวิน เอี่ยมโสภณา

5)  นางอรพิน เลี่ยวไพรัตน์ 11) นายชัยณรงค์ แต้ไพสิฐพงษ์

6)  นางบุญศรี เลี่ยวไพรัตน์

  2) คณะกรรมการตรวจสอบ ณ วันที่ 31 ธันวาคม 2544

  -------- ------------------------- ------------------------------------
  เลขที่     ชื่อ – สกุล                  ตำแหน่ง

  1        นายสุนทร หงส์ลดารมภ์         ประธานคณะกรรมการตรวจสอบ

  2        นายวิสิทธิ์ น้อยพันธุ์            กรรมการตรวจสอบ

  3        ดร.นราศรี ไววนิชกุล          กรรมการตรวจสอบ
  -------- ------------------------- ------------------------------------

  3) รายชื่อผู้บริหารของบริษัท ณ วันที่ 31 ธันวาคม 2544

  -------- ------------------------- -----------------------------------------
  เลขที่     ชื่อ – สกุล                  ตำแหน่ง

  1        นายประชัย เลี่ยวไพรัตน์        ประธานกรรมการเจ้าหน้าที่บริหาร

  2        นายชัยณรงค์ แต้ไพสิฐพงษ์       กรรมการบริหาร

  3        นางบุญศรี เลี่ยวไพรัตน์         กรรมการบริหาร

  4        นางสาวสุจิตรา เตชะนาวากุล    กรรมการบริหาร

  5        ดร.ชวิน เอี่ยมโสภณา          กรรมการบริหาร

  6        นายกิตติ วงศ์จริงตรง          กรรมการบริหาร

  7        นายประทีป เลี่ยวไพรัตน์        กรรมการผู้จัดการใหญ่สาย LDPE

  8        ดร.ประมวล เลี่ยวไพรัตน์       กรรมการผู้จัดการใหญ่สาย LDPE

  9        นายประหยัด เลี่ยวไพรัตน์       กรรมการผู้จัดการใหญ่

  10       นางอรพิน เลี่ยวไพรัตน์         กรรมการรองผู้จัดการใหญ่อาวุโส

  11       นายมนตรี เกรียงวัฒนา         กรรมการรองผู้จัดการใหญ่อาวุโส

  12       Mr. Lin-Hua Su            รองผู้จัดการใหญ่อาวุโสโรงงานปูนซีเมนต์

  13       นายประเสริฐ อิทธิเมฆินทร์      รองผู้จัดการใหญ่อาวุโสสายบัญชีและการเงิน

  14       นางสาวจุฬารัตน์ ด่านวัฒนชัย     รองผู้จัดการใหญ่สายบัญชีและการเงิน

  15       นายอนุกูล ปิยะปกรณ์           ผู้ช่วยรองผู้จัดการใหญ่ฝ่ายบัญชี

  16       นายพงศ์ศักดิ์ เหยี่ยงสกุล        ผู้ช่วยรองผู้จัดการใหญ่ฝ่ายการเงิน-ปฏิบัติการการเงิน
  -------- ------------------------- -----------------------------------------

ขอบเขตอำนาจและหน้าที่ของผู้บริหารแผนและกรรมการแต่ละชุด

ผู้บริหารแผน

  1) ปฏิบัติตามสัญญาหลักในการปรับโครงสร้างหนี้

  2) ทำให้บริษัท ปฏิบัติตามหน้าที่ภายใต้สัญญาหลักในการปรับโครงสร้างหนี้

  3) ใช้อำนาจ สิทธิ และหน้าที่แทนคณะกรรมการ และผู้ถือหุ้นของบริษัท

  4) จะต้องจัดทำรายงานผลการปฏิบัติงานของบริษัท เสนอต่อเจ้าพนักงานพิทักษ์ทรัพย์ทุกๆ
  รอบสามเดือน

  5) อาจร้องขอให้ศาลมีคำสั่งอนุญาตให้แก้ไขเปลี่ยนแปลงข้อบังคับของบริษัท
  หรือข้อความในหนังสือบริคณห์สนธิของบริษัท
  และจะสามารถดำเนินการได้ภายหลังจากที่ได้รับอนุมัติจากศาล

คณะกรรมการบริษัท

  1) ปฏิบัติหน้าที่โดยใช้ ความรู้ ความสามารถ และประสบการณ์ให้เป็นไปตามกฎหมาย
  วัตถุประสงค์ (ข้อบังคับ) ด้วยความระมัดระวัง เพื่อรักษาผลประโยชน์ของบริษัท
  และรับผิดชอบต่อผู้ถือหุ้น

  2) กำกับดูแลคณะกรรมการบริหารให้ดำเนินการตามนโยบายที่กำหนดไว้อย่างมีประสิทธิภาพ

  3) พิจารณาผลการดำเนินงานของบริษัท ทุกไตรมาส

  4) กำหนดเงินปันผลระหว่างกาลให้แก่ผู้ถือหุ้น

คณะกรรมการบริหาร

  1) บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัท

  2) ติดตามผลการดำเนินงานของฝ่ายต่างๆ

  3) พิจารณาแต่งตั้งผู้บริหารระดับสูง

  4) แต่งตั้งและถอดถอนพนักงาน ตลอดจนกำหนดจ่ายเงินบำเหน็จรางวัลแก่พนักงาน

  5) ดำเนินกิจการที่เกี่ยวข้องกับการบริหารงานทั่วไปของบริษัท

คณะกรรมการตรวจสอบ

  1) ดูแลรายงานทางการเงินของบริษัท ให้ตรงต่อความเป็นจริง ครบถ้วน เพียงพอ
  และเชื่อถือได้

  2) ดูแลให้บริษัท มีระบบการควบคุมภายในที่เหมาะสมและมีประสิทธิภาพ

  3) พิจารณาคัดเลือก และเสนอแต่งตั้งผู้สอบบัญชีของบริษัท

  4) ดูแลให้บริษัท ปฏิบัติตามข้อกำหนดและกฎหมายที่เกี่ยวข้อง

  5) ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

  6) จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของ
  บริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

  7) ปฏิบัติการอื่นใดตามที่คณะกรรมการของบริษัท มอบหมาย

  9.3 การสรรหากรรมการและผู้บริหาร

  ระหว่างระยะเวลาการฟื้นฟูกิจการ บริษัท จะบริหารงานโดยผู้บริหารแผน
  สิทธิตามกฎหมายของผู้ถือหุ้นจะตกอยู่กับผู้บริหารแผน ซึ่งข้อบังคับของบริษัท
  ที่เกี่ยวข้องกับผู้ถือหุ้นจะไม่มีผลใช้บังคับในช่วงระยะเวลาการฟื้นฟูกิจการ

  การแต่งตั้งและถอดถอนคณะกรรมการตรวจสอบจะสามารถกระทำได้โดยคณะกรรมการบริษัทโดยคณะกรรมการบริษัท
  ณ วันที่ 9 กุมภาพันธ์ 2544 ซึ่งเป็นวันที่ศาลมีคำสั่งแต่งตั้งให้บริษัท
  เป็นผู้บริหารแผนฟื้นฟูกิจการของบริษัท
  จะเป็นผู้ดำเนินการแต่งตั้งกรรมการและผู้บริหารของบริษัทตลอดช่วงระยะเวลาการฟื้นฟูกิจการ

  9.4 ค่าตอบแทนผู้บริหาร

1) ค่าตอบแทนที่เป็นตัวเงิน

  ในปี 2544 ค่าตอบแทนของกรรมการบริษัท รวม 17 ราย เท่ากับ 7,216,000 บาท

  ส่วนค่าตอบแทนของกรรมการบริหาร และผู้บริหารบริษัท รวม 13 ราย รวมเท่ากับ
  53,533,300 บาท

  ทั้งนี้ผู้บริหารแผนได้รับผลตอบแทนตามที่ดำรงตำแหน่งเป็นผู้บริหารของบริษัท
  และไม่ได้รับค่าตอบแทนเพิ่มจากการเป็นผู้บริหารแผนแต่อย่างใด

  9.5 การกำกับดูแลกิจการ (Code of Best Practice)

  บริษัท มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of best
  practices) ที่เป็นไปตามแนวทางของตลาดหลักทรัพย์แห่งประเทศไทย อาทิเช่น

1) บริษัท ได้มีการแบ่งองค์ประกอบคณะกรรมการ ดังนี้

4.  กรรมการที่มีอำนาจในการลงนามผูกพันบริษัท

5.  กรรมการอิสระที่เป็นบุคคลภายนอก และไม่มีอำนาจในการลงนามผูกพันบริษัท

6.  กรรมการที่ไม่มีอำนาจในการลงนามผูกพันบริษัท

  2) คณะกรรมการบริษัท ปฏิบัติหน้าที่ถูกต้องเป็นไปตามกฎหมาย ข้อบังคับของบริษัท
  รวมทั้งกำหนดนโยบายในการดำเนินการของบริษัท และติดตามการดำเนินกิจการของบริษัท
  ตลอดเวลาเพื่อให้การดำเนินกิจการของบริษัท เป็นไปอย่างมีประสิทธิผล

  3) คณะกรรมการของบริษัท ได้มีการแต่งตั้งคณะกรรมการเฉพาะเรื่อง คือ
  คณะกรรมการตรวจสอบ เพื่อช่วยดูแลรายงานทางการเงิน ระบบการควบคุมภายใน
  ระบบการกำกับดูแลกิจการ

  4) บริษัท ได้จัดให้มีการประชุมคณะกรรมการของบริษัท อย่างสม่ำเสมอ
  โดยเฉลี่ยอย่างน้อยเดือนละ 1 ครั้ง และการประชุมคณะกรรมการแต่ละครั้งจะปฏิบัติตาม
  พ.ร.บ. บริษัทมหาชนจำกัด เรื่องการประชุมคณะกรรมการอย่างถูกต้อง

  9.6 นโยบายและวิธีการดูแลผู้บริหารในการนำข้อมูลภายในไปใช้

  บริษัท กำหนดให้กรรมการและผู้บริหารบริษัท
  จัดทำรายงานการถือครองหลักทรัพย์ในบริษัทของกรรมการ และ/หรือ ผู้บริหาร และคู่สมรส
  ตลอดจนบุตรที่ยังไม่บรรลุนิติภาวะ
  ตามแบบที่กำหนดในประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สจ.
  14/2540 เรื่องการจัดทำและเปิดเผยรายงานการถือหลักทรัพย์
  และส่งสำเนารายงานให้แก่บริษัทวันเดียวกับวันที่ส่งรายงานต่อสำนักงานก.ล.ต.
  ภายในระยะเวลา ดังต่อไปนี้

1)  รายงานการถือหลักทรัพย์ต่อสำนักงานเป็นครั้งแรก (แบบ 59-1) ภายใน 30 วัน
    นับแต่วันปิดการเสนอขายหลักทรัพย์ต่อประชาชน
    หรือวันที่ได้รับการแต่งตั้งให้ดำรงตำแหน่งเป็นผู้บริหาร

2)  รายงานการเปลี่ยนแปลงการถือหลักทรัพย์ (แบบ 59-2) ทุกครั้งเมื่อมีการซื้อ ขาย โอน หรือ
    รับโอนหลักทรัพย์ ทั้งนี้ภายใน 3 วันทำการนับแต่วันที่มีการซื้อ ขาย โอน หรือ
    รับโอนหลักทรัพย์ นั้น

  สำหรับการดูแลเรื่องการใช้ข้อมูลภายในนั้น บริษัท จะกำหนดคณะทำงานดูแลงานต่างๆ
  เฉพาะเรื่องและเตือนให้
  ผู้ปฏิบัติงานระมัดระวังการเก็บรักษาข้อมูลต่างๆ หากจำเป็นต้องเปิดเผยข้อมูลใดๆ
  จะมีการกำหนดบุคคลเป็นการเฉพาะ เพื่อทำหน้าที่เปิดเผยข้อมูลเท่านั้น

  นอกจากนี้ข้อบังคับบริษัท ข้อที่ 28 กำหนดว่า กรรมการต้องแจ้งให้บริษัท ทราบโดยไม่ชักช้า
  หากมีส่วนได้เสียในสัญญาที่ทำกับบริษัท หรือถือหุ้นหรือหุ้นกู้เพิ่มขึ้นหรือลดลงในบริษัท
  หรือบริษัทในเครือ

  บริษัทได้กำหนดบทลงโทษในเรื่องการนำข้อมูลภายในไปใช้ในประกาศเรื่องระเบียบวินัยและข้อบังคับของพนักงาน
  โดยมีกำหนดโทษสูงสุดถึงขั้นเลิกจ้าง

  9.7 บุคลากร

  ณ วันที่ 31 ธันวาคม 2544 บริษัท มีพนักงานในธุรกิจสายซีเมนต์จำนวนทั้งสิ้น 3,646 คน
  และมีพนักงานในธุรกิจเม็ดพลาสติกจำนวน 79 คน พิจารณาจากผังองค์กร (ตามเอกสารแนบ 1)
  และ ณ วันที่ 31 ธันวาคม 2544 บริษัท มีผู้บริหารทั้งสิ้น 41 คน

  ในปี 2544 ผลตอบแทนรวม ซึ่งเป็นเงินเดือน โบนัส ค่าล่วงเวลา และค่าจ้างของพนักงาน
  (รวมค่าตอบแทนของกรรมการบริษัท) เป็นจำนวนทั้งสิ้น 1,030 ล้านบาท

  บริษัท ตระหนักในความสำคัญของบุคลากรเป็นอย่างยิ่ง เพราะถือว่าบุคลากรเป็นทรัพยากรที่มีค่า
  มีความสำคัญในการนำมาซึ่งความสำเร็จและความเจริญก้าวหน้าของบริษัท ดังนั้นบริษัท
  จึงมีนโยบายในการพัฒนาประสิทธิภาพของพนักงานทุกระดับให้มีความรู้
  ความเข้าใจและมีทักษะในการปฏิบัติงานอย่างต่อเนื่อง
  โดยมีหลักสูตรฝึกอบรมประจำปีอย่างเป็นระบบ ทั้งในส่วนสำนักงานใหญ่และโรงงานสระบุรี ดังนี้

ส่วนสำนักงานใหญ่

- การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1) หลักสูตรด้านบริหาร เช่น ความรู้เกี่ยวกับคอมพิวเตอร์ EQ เพื่อความสำเร็จในการปฏิบัติงาน
การจัดการสมัยใหม่สำหรับหัวหน้างาน การบริหารงานจัดส่งอย่างมีประสิทธิภาพ
กลยุทธ์การตลาดสมัยใหม่สำหรับนักการตลาดและขาย

2) หลักสูตรด้านระบบคุณภาพ ISO 9002

3) หลักสูตรพิเศษ (ตามนโยบายจากผู้บริหารหรือตามสภาพการณ์ความจำเป็นเร่งด่วน)

- การฝึกอบรมภายนอก (External Training)
เป็นการส่งพนักงานไปเข้ารับการอบรมหรือสัมมนากับสถาบันจัดการอบรมภายนอก

- การฝึกอบรมความรู้ในงาน (OJT : On the job Training)

- การฝึกอบรมโครงการด้านความปลอดภัยอาชีวอนามัย

ส่วนโรงงานสระบุรี

- การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

  1) หลักสูตรด้านบริหาร เช่น ศิลปะการบังคับบัญชา

  2) หลักสูตรด้านระบบคุณภาพ ISO 9002 และ ISO 14001

  3) หลักสูตรด้านเทคนิค การผลิต ซ่อมบำรุง จำนวน 129 หลักสูตร

- การฝึกอบรมภายนอก (External Training)

- การฝึกอบรมความรู้ในงาน (OJT : On the job Training)

  ขณะเดียวกัน บริษัท
  ยังมีกิจกรรมที่ส่งเสริมและพัฒนาคุณภาพชีวิตและคุณภาพการทำงานให้แก่พนักงาน เช่น
  กิจกรรมด้านเพิ่มผลผลิต เช่น 5ส / TQM / QCC / การประหยัดพลังงาน
  กิจกรรมส่งเสริมความปลอดภัยในการทำงานและอาชีวอนามัย
  กิจกรรมด้านสิ่งแวดล้อมที่สอดคล้องและเกี่ยวข้องกับระบบ ISO 14001

  ทั้งนี้ ในระยะ 3 ปีที่ผ่านมา บริษัท ไม่มีการเปลี่ยนแปลงจำนวนพนักงานอย่างมีนัยสำคัญ
  หรือมีข้อพิพาทด้านแรงงานที่สำคัญ